Vermeende rowers vas oor handgranaat | Netwerk24
Vermeende rowers vas oor handgranaat
Deur Warda Meyer 19 Oktober 2018 18:14
Die handgranaat en onwettige vuurwapens waarop beslag gelê is.Foto: Verskaf
Die polisie in die Wes-Kaap het twee mans in Nyanga vasgetrek met 'n handgranaat en drie onwettige vuurwapens in hul besit.
Sers. Noloyiso Rwexana, polisiewoordvoerder, sê die mans word verbind met 'n rooftog wat vroeër plaasgevind het.
"Die man wat beroof is, was saam met die polisie en het die verdagtes uitgewys."
Rwexana sê die mans het probeer vlug.
"Albei mans, onderskeidelik 27 en 28 jaar oud, is deurgesoek en die polisie het drie vuurwapens in hul besit gevind. Die verdagtes se plakkershut in die Cyril Ramaphosa-informele nedersetting in Nyanga is ook deursoek en die polisie het op 'n handgranaat afgekom."
Hulle sal binnekort in die landdroshof in Athlone verskyn op aanklag van die onwettige besit van vuurwapens en 'n gevaarlike, plofbare voorwerp.